На основу члана 84[с9] став 4. Закон о планирању и изградњи („Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023) и члана 40. Статута општине Гаџин Хан („Службени лист Града Ниша“, број 10/19,101/19,89/22 и 69/24), Скупштина општине Гаџин Хан , на седници одржаној дана 15.08.2025 године, доноси

**ОДЛУКУ**

**о начину вршења** **контроле над извршавањем обавезе** **прибављања сертификата о енергетским својствима постојећих зграда**

**Члан 1.**

Овом одлуком уређују се начин и поступак вршења контроле над извршавањем обавезе прибављања сертификата о енергетским својствима постојећих зграда на територији општине Гаџин Хан (у даљем тексту: сертификат).

Обавезу прибављања сертификата о енергетским својствима зграде, у роковима прописаним законом којим се уређује планирање и изградња, имају:

* власници постојећих зграда јавне намене у јавној својини,
* власници постојећих пословних зграда и
* власници постојећих стамбених зграда.

**Члан 2.**

Контролу извршавања обавезе прибављања сертификата врши Општинска управа, преко грађевинске инспекције.

**Члан 3.**

Поступак контроле извршавања обавезе прибављања сертификата врши се према утврђеном Плану, који усваја Општинско веће општине Гаџин Хан.

**Члан 4.**

Организациона јединица Општинске управе (комисија) одговорна за вршење контроле извршавања обавезе прибављања сертификата дужна је да на основу утврђеног стања сачини нацрт вишегодишњег и годишњег Плана вршења контроле и достави их надлежном органу општине Гаџин Хан, на усвајање.

Годишњи план вршења контроле спроводи се кроз оперативне (тромесечне) планове вршења контроле, које усваја начелник Општинске управе, на основу предлога надлежне грађевинске инспекције Општинске управе општине Гаџин Хан.

Вишегодишњи план вршења контроле обавезно садржи:

* процену укупног броја зграда јавне намене са њиховим статусом сертификације,
* процену укупног броја комерцијалних зграда са њиховим статусом сертификације,
* процену укупног броја стамбених зграда са њиховим статусом сертификације.

Годишњи план вршења контроле обавезно садржи:

* број зграда јавне намене које су предвиђене за контролу у предметној години,
* број комерцијалних зграда које су предвиђене за контролу у предметној години;
* број стамбених зграда које су предвиђене за контролу у предметној години.

У циљу заштите јавног интереса, приликом сачињавања годишњег плана вршења контроле приоритет имају зграде са видљивим оштећењима на омотачу (оштећења на фасади, прозорским окнима или стакленим површинама), зграде са неефикасним системима за грејање, системима за грејање који као енергент користе угаљ, мазут, огревно дрво или лож уље.

Годишњи план садржи и друге мере и активности превентивног деловања, као и начине обавештавања јавности о важећим прописима и променама прописа.

Сачињени планови вршења контроле објављују се на званичној интернет презентацији општине Гаџин Хан.

**Члан 5.**

Контрола над извршавањем обавезе прибављања сертификата врши се увидом у расположиве евиденције, а по потреби и изласком на терен и вршењем непосредног увида.

У току поступка контроле извршавања обавезе прибављања сертификата лице (комисија) овлашћено да врши контролу дужно је да провери:

1) да ли је за предметну зграду прибављен валидан сертификат о енергетским својствима,

1. да ли је сертификат издат од стране овлашћеног лица, у складу са законом,

3) да ли су подаци из сертификата истакнути и доступни јавности, уколико је зграда јавне намене.

У случају да зграда нема прибављен сертификат, овлашћено лице (комисија) писмено, на прикладан начин[[1]](#footnote-1), обавештава власника зграде о обавези и роковима за прибављање сертификата о енергетским својствима зграде, као и о казненим одредбама, прописаним важећим законом којим се уређује планирање и изградња.

**Члан 6.**

Организациона јединица (комисија) за вршење контроле води евиденцију о спроведеним контролама и резултатима спроведених надзора, која обавезно садржи:

* време и место контроле,
* податке о овлашћеном лицу за вршење контроле и субјекту контроле,
* податак о документима у које је извршен увид,
* констатацију да ли субјект контроле поседује сертификат о енергетским својствима зграде,
* податак о начину информисања, односно упозоравања субјекта контроле о његовим обавезама у вези прибављања сертификата о енергетским својствима зграде и санкцијама за поступање супротно прописаним обавезама, као и
* друге податке и наводе од значаја за вршење контроле.

На основу сачињених евиденција, Општинске управе општине Гаџин Хан- грађевинска инспекција за вршење контроле сачињава тромесечне извештаје и доставља их начелнику Општинске управе.

Начелник Општинске управе доставља Општинском већу годишњи извештај контроле извршавања обавезе прибављања сертификата о енергетским својствима постојећих зграда.

Прикупљени подаци обавезно се уносе у апликацију Централног регистра енергетских пасоша (ЦРЕП).

**Члан 7.**

Ова одлука ступа на снагу осмог дана о дана објављивања у „Службеном листу Града Ниша“.

Број:06-151/2025-II

У Гаџином Хану, дана 15. августа 2025.године.

СКУПШТИНА ОПШТИНЕ ГАЏИН ХАН

ПРЕДСЕДНИК

Славиша Ивковић,с.р.

1. Слањем дописа, обавештење путем е-маила, лепљењем писменог обавештења на објекту или огласној табли објекта, остављање флајера у поштанско сандуче или на други прикладан начин [↑](#footnote-ref-1)