На основу члана 27. Закона о јавној својини („Службени гласник РС“број 72/11,88/2013,105/2014, 108/2016, 113/2017,95/2018 и 153/20), члана 6. Одлуке о условима прибављања и отуђења непокретности у јавној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе („Службени лист града Ниша“ број 78/2013) и члана 40. Статута општине Гаџин Хан (Службени лист Града Ниша 10/2019, 101/2019 и 89/2022),

Скупштина општине Гаџин Хан на седници одржаној дана 15. августа 2025.године донела је :

ОДЛУКУ

О РАСПИСИВАЊУ ЈАВНОГ ОГЛАСА ЗА ДАВАЊЕ У ЗАКУП ПОСЛОВНОГ ПРОСТОРА

МЕТОДОМ ЈАВНОГ НАДМЕТАЊА

1. Расписати јавни оглас о давању у закуп пословног простора- хале у Горњем Барбешу укупне површине 160 m2,  на KП 2338/1 КО Горњи Барбеш, ул. Добросава Стојановића 29.
2. Почетна цена месечне закупнине на јавном надметању износи 10.000,00 динара. Лицитациони корак износи 1.000,00 дин.
3. Пословни простор из тачке 1. ове Одлуке издаје се у закуп на период од 10 година.
4. Ради спровођења поступка давања у закуп пословног простора из тачке 1. формира се комисија у следећем саставу:
5. Мирјана Петровић, дипл. правник
6. Горан Миљковић, дипл. економиста
7. Тања Јовановић, дипл. правник

Задатак комисије је да припреми и објави оглас о давању у закуп пословног простора из тачке 1. ове одлуке, спроведе поступак јавног надметања, сачини записник о отварању понуда са предлогом за даље поступање и исти достави Општинском већу на даљу надлежност.

Комисија је дужна да у свему поступа у складу са Законом о јавној својини („Службени гласник РС“број 72/11,88/2013,105/2014, 108/2016, 113/2017,95/2018 и 153/20), и Одлуком о условима прибављања и отуђења непокретности у јавној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе општине Гаџин Хан („Службени лист града Ниша“ број 78/2013).

1. Овлашћује се председник општине Гаџин Хан, Милисав Филиповић, да у име и за рачун општине Гаџин Хан потпише уговор о давању у закуп пословног простора из тачке 1 ове одлуке.

Број: 06-361-152/2025-II

У Гаџном Хану, дана 15.августа 2025.год.

СКУПШТИНА ОПШТИНЕ ГАЏИН ХАН

ПРЕДСЕДНИК

Славиша Ивковић,с.р.