На основу члана 52. Закона о јавним предузећима („Службени гласник РС“, број [15/16](javascript:void(0)) и [88/19](javascript:void(0))), члана 32.став 1. тачка 9. Закона о локалној самоуправи („Службени гласник РС“, број 129/07) и члана 40. Статута општине Гаџин Хан („Службени лист Града Ниша “, број 10/19, 101/19,89/22 и 69/24),

Скупштина општине Гаџин Хан, на седници одржаној 15.08.2025.године, донела је

Р Е Ш Е Њ Е

о именовању ВД директора Јавног предузећа ЈП „Дирекција за изградњу и комуналне делатности“ општине Гаџин Хан

1. Именује се Милица Марјановић, мастер инжењер заштите животне средине за ВД директора ЈП „Дирекција за изградњу и комуналне делатности “општине Гаџин Хан до именовања директора по спроведеном јавном конкурсу.
2. Период обављања функције вршиоца дужности директора не може бити дужи од једне године.
3. Решење ступа на снагу даном доношења.
4. Ово решење објавиће се у „Службеном листу Града Ниша “.

О б р а з л о ж е њ е

Ивица Савић ВД директор ЈП „Дирекција за изградњу и комуналне делатности“ општине Гаџин Хан, дана 28.07.2025.године под бројем 06-137/25-II поднео је Скупштини општине Гаџин Хан оставку на место ВД директора ЈП „Дирекција за изградњу и комуналне делатности“ општине Гаџин Хан из личних разлога.

Општина Гаџин Хан у складу са својим оснивачким правима а на основу члана 52. Закона о јавним предузећима именује Милицу Марјановић за вршиоца дужности директора до именовања директора јавног предузећа по спроведеном јавном конкурсу.

Период обављања функције вршиоца дужности директора не може бити дужи од једне године.

Именовани ВД директор испуњава услове за именовање из члана 25.Закона о јавним предузећима.

На основу наведеног донето је решење као у диспозитиву.

Поука о правном леку: Против овог решења жалба није допуштена, већ се може покренути спор код Управног суда у року од 30 дана од дана пријема решења.

Број:06-158 /2025-II

У Гаџином Хану, дана 15.08.2025.године.

СКУПШТИНА ОПШТИНЕ ГАЏИН ХАН

ПРЕДСЕДНИК

Славиша Ивковић,с.р.